Aknestik

Aknestik on haukiputaalainen pop-yhtye, jonka tunnetuimpia hittejä ovat muun muassa ”Suomirokkia”, ”Jäänmurtaja”, ”Avaruuden aikataulut”, ”Ainoastaan toistaiseksi”, ”Jokapäivä”, "Miljoona Tähteä", ”Haukipudas” ja ”Toukokuussa”. == Historia == Aknestik perustettiin vuonna 1984. Ensimmäisen keikkansa se soitti 1987 Haukiputaalla nuorisotilaisuudessa. Yhtyeen menestyksekkäimmät vuodet ajoittuvat 1990-luvulle ja 2000-luvun alkuun. Yhtyeen viimeiseksi albumiksi jäi vuonna 2001 julkaistu Vedenpaisumus. Aknestik-nimi keksittiin alkujaan ihonhoitotuotteesta. Jotta nimi ei olisi kuulostanut liikaa punk- yhtyeeltä, Aknestik liitti siihen lisämääreen ”nuo merten kiharapäät”. Vedenpaisumus-albumin kannessa sitä ei enää käytetty. Aknestikin tavoite oli tehdä taiderokkia. Yhtyeen musiikkia on kuitenkin kuvailtu myös naivistiseksi popiksi. Aknestik teki seitsemän studiolevyä ja neljä kokoelmalevyä. Lisäksi Aknestik on esiintynyt Säkenöivää voimaa-tribuutti Sielun veljille levyllä. Aknestik on tehnyt Satu ja Vaahtopäät finnhits-levyn. Yhtye on lopettanut aktiiviuransa, mutta on esiintynyt vielä muun muassa vuoden 2008 Qstockissa http://www.qstock.org/2008/index.php?sivu=bandit ja erikoiskokoonpanolla vuoden 2011 Tammerfesteillä Yksinäisten illat -faniristeilyllä. Aknestik on pitänyt myös pikkujoulu-show'ta Internetissä. Vuonna 2012 Aknestik vielä soitti keikan Haukiputaan kunnantalon katolla kuntaliitoksen vuoksi. Vuonna 2019 yhtye teki hetkellisen paluun Oulussa ja Torniossa. Vuoden 2022 aikana yhtye oli jälleen kiertueella. Vuonna 2023 tiedotettiin Aknestikin tekevän 40-vuotisjuhlakiertueen "Toiset sata vuotta kaivossa" kahdeksalla paikkakunnalla helmi-maaliskuussa 2024. == Muuta == Lauluntekijä-solisti Jukka Takalo jatkaa soolouraansa ja julkaisi ensimmäisen sooloalbuminsa Jukka Takalo vuonna 2005 ja toisen albuminsa, Vastarannan laulut vuonna 2011. Takalon taustabändissä soittaa myös Aknestikissa soittanut Maako Härönen. Aknestik esiintyy vuonna 2013 julkaistussa Mika Ronkaisen dokumenttielokuvassa Laulu koti-ikävästä, jonka pääosassa oli Aknestikin kitaristi Kai Latvalehto. Elokuva voitti parhaan dokumenttielokuvan Jussi-palkinnon vuonna 2014. Radio Suomipop julkaisi vuonna 2016 Suomalaisuuden Soundtrack -musiikkivideon, musiikkina oli Suomirokkia -kappale jonka Hovimuusikko Ilkka oli uudelleensanoittanut "Suomipoppia"-kappaleeksi. Kappaleessa lauloivat Jukka Takalo, Irina, Ilkka Alanko ja Aki Tykki. == Kokoonpano == * Jukka Takalo (laulu, 1984–2002; basso, 1984–1998) * Kai Latvalehto (kitara ja taustalaulu, 1984–2002) * Mikko Rautalin (rummut ja taustalaulu, 1988–2002) * Vesa Kupila (kitara ja taustalaulu, 1988–2002) * Maako Härönen (basso, 1998–2002) ===Entiset jäsenet=== * Markku Paavola (rummut, 1984–1987) * Harri Nyman (kitara, 1984–1987) ===Väliaikaiset jäsenet=== * Janne Huotari (basso, satunnaisesti lähinnä levyillä, joskus myös keikoilla 1993–1998) * Olli Linna (Kai Latvalehdon kitara 2001–2002 (sairauslomasijainen keikkakiertueella) ja Maako Härösen basso 2 keikkaa vuonna 2000 (lomasijainen keikkakiertueella)) == Diskografia == ===Albumit=== * Ojat on rajat (1991) * Valassaaret (1993) * Onni (1994) * Säätiedotuksia merenkulkijoille (1996) * Aallonmurtaja (1998) * Tulevaisuus on myöhemmin (1999) * Vedenpaisumus (2001) ===Kokoelmat=== * Hittejä, piisejä ja hittipiisejä (1997) * Hitit – Suomirokkia ja suuria tunteita (2000) * Sata vuotta kaivossa – Aknestikin suurimmat hitit (2006) * Unohtumattomat takapuolet 1 (1990–1996) (2011) * Unohtumattomat takapuolet – B-puolia ja muita harvinaisuuksia (2012) ===EP:t=== * Suomenpystykorvan kadonnut onni (EP, 1990) * Syvät veet (EP, 1992) ===DVD=== * Aikakirjat DVD (2002) == Katso myös == * Luettelo Aknestikin kappaleista == Lähteet == == Aiheesta muualla == * Aknestik Poko Rekordsin sivuilla * Jukka Takalon kotisivut * Aknestikin reunion keikka Luokka:Suomalaiset pop rock -yhtyeet Luokka:1990-luvun yhtyeet ja sooloartistit